
REFORSANDO E PROME LINA 
DI CUIDO. MINISTER ODUBER A 
TENE SESION INFORMATIVO CU 

DOKTERNAN DI CAS 


FISCAL A EXIGI 2 
ANA DI PRISON 
HOMBER ACUSA DI 
HUUR APARTAMENTO 
NA DAMANAN CU A 
HACI PROSTITUCION 
ILEGAL NA SAN 
NICOLAS 


CMO TA ATENDIENDO 

CU KEHONAN RICIBI 

DI HABITANTENAN DI 
SERO TIJSHI 


Investigacion ta andando 


CLARIFICACION TOCANTE E INCIDENTE TRAGICO NA BEACH: 
GRUPO DI AMIGONAN NUNCA A SUBI CATAMARAN** 


Relaciona cu e noticia reciente tocante 
e fayecimento lamentabel di un hoben 
Colombiano durante cu nan tabata na 
Palm Beach, ta importante pa clarifica 
algun detaye pa evita malentendimento. 
Contrario na loke a wordo raporta 
inicialmente, e grupo di amigonan 
involucra nunca a subi un catamaran. 


Segun e informacion cu nos redaccion a 
recopila, e amigonan tabata disfrutando 
di un dia na beach cu consumo di 


alcohol. Nan tabata localisa riba beach, 
serca di lama, ora cu e suceso tragico a 
tuma lugar. 


Al pareser, e hoben cu a fayece a 
expresa su intencion pa landa bay na 
un catamaran cu tabata ancra poco 
mas leu for di costa. Sinembargo, 
ta crusial pa clarifica cu na ningun 
momento e grupo a subi e embarcacion. 
Simplemente nan tabata disfrutando di 
e beach y comparti bebida y pasa un 


momento placentero. 


E triste desenlace a tuma lugar ora cu 
e hoben 

kisas tabata intenta pa alcansa e 
catamaran landá y lamentabelmente a 
hoga den e proseso. 

Ta importante pa bisa cu einformacion 
aki ta loke a wordo recopila te awe pa 
nos redaccion, y nos ta comprometi pa 
brinda claridad den nos cubrimiento 
di sucesonan. 

Prome Minister Evelyn Wever-Croes: 
Den cuadro di Dia di Himno y 
Bandera, 


PROME MINISTER 
A BISHITA GRAF 
VON ZINZENDORF 
SCHOOL 


lahuebs mainta, Prome Minister Evelyn Wever-Croes a 
cuminsa su dia bishitando Graf von Zinzendorf School na 
San Nicolas en conexion cu dia di Himno y Bandera. 


Prome Minister a ricibi un caluroso bonbini den forma di 
un bunita presentacion di un baile tipico cu e alumnonan a 
prepara p'e. Tambe e muchanan a mustra Prome Minister 
obranan di man masha bunita cu nan a prepara pa un 
feria cu e scol ta bay tin dia 15 di maart pa celebra e dia 
nacional. Prome Minister a keda impreciona cu e talento 
artistico y e dedicacion di e muchanan pa cu e dia grandi 
aki. 


Tawata un mainta hopi ameno, unda Prome Minister a 
papia riba e importancia di e himno y e bandera, riba e 
echo di ta un Arubiano, di stima nos dushi Aruba, tene nos 
isla limpi, stima y cuida nos animalnan, yuda otro y asina 
percura pa Aruba bay padilanti. 


Na final di e mainta agradabel aki Prome Minister a 
gradici juffrouw Edith pa e oportunidad di bishita klas 
5, un klas di muchanan masha trankil y hopi creativo y 
a termina cu un mensahe pa e muchanan pa semper haci 
nan maximo esfuerso pa ta e miho den tur cos. Den nan 
estudio, deporte, of cualkier area di nan interes pa asina 
mayan nan ta esnan cu lo tuma posicionnan over den 
Gobierno y den tur otro sector. 


Un patrimonio fuerte, 
resiliente y perseverante 
mescos cu nos 
Banco di Seguro Social 


SVb. 


Ban segura e futuro di nos 
caha di orgel pa e keda ancra 


den nos convivencia. 


Feliz Dia di 


SEGURIDAD PA ARUBA SU COMUNIDAD 

Diaranzon atardi Minister 
Dangui Oduber a tene un 


reunion cu e dokternan di 
cas pa duna un splicacion 
y duna un presentacion 
con ta bai traha hunto 
pa reforsa e prome liña 
di cuido conforme e 
zorgakkoord cu a wordo 
firma na juni 2023. Un 
acuerdo unda cu tin 
diferente iniciativa delinia 
pa wordo ehecuta un pa un 
den e siguiente añanan. 


Minister Dangui Oduber 


REFORSANDO E PROME LINA DI CUIDO. MINISTER 
ODUBER A TENE SESION INFORMATIVO CU 
DOKTERNAN DI CAS 


Durante e atardi aki AZV a 
elabora ariba e “meerjaren 
financieel kader” pa asina 
portin un manera eficiente, 
cu enfasis pa inverti den 
cuido especialmente cuido 
di prome liña. 


Mr. Brugman a elabora 
ariba е “uitbreiding 
huisartsenopleiding”. E 
meta ta pa stimula mas 
yiu di tera pa studia y 
specialisa como dokter di 
cas akinan mes na Aruba. 


Mr. Ivo Dongen di SETAR a 
elabora over dieampliacion 
di Aruba Health App, unda 
cu tur presente por a haci 
pregunta pa por sa mas di 
con e app lo yuda alivia e 
trabou di e dokter di cas. 


Minister Oduber ta gradici 


na tur persona cu a duna 
un presentacion y tambe 
tur cu tawata presente y 
na un manera interactivo 
a sa di haci pregunta y 
intercambia idea. Asina 
hunto na un manera 
efectivo y transparante 
lo keda traha pa inova e 
sector di salud pa mehora 


calidad di cuido di Aruba. 


Pa clausura e session 
minister Oduber a gradici 
tur e dokternan di cas pa 
nan trabounan. Nan ta 
nos prome liña di cuido 
cu ta traha bao hopi 
presion y nos ta balora nan 
trabounan. 


kier informa tur cliente en conexion cu dia nacional 
di Aruba18 di maart 2024 cu ta un dia liber. 


18maart'24  Diadi 


° °. 


y Bandera 


e JIC 

— Corte di Husticia a trata e 
caso penal cu Ministerio Publico 


a cuminsa contra e . homber 
Dominicano J.R.M.(47) biba na 
Aruba. E ta wordo acusa cu entre 
1 April 2022 y 28 Februari 2023 a 
duna hospedahe na un cantidad di 
dama ilegal kendenan tabata haci 
prostitucion ilegal den San Nicolas. 
SOLODIPUEBLO por a compronde 
cu J.R.M. a nenga di tabata duna 
hospedahe na damanan ilegal cu 
tabata haci prostitucion ilegal. 
Fiscal a hay'e culpabel y a exigi 2 
aña di prison. 


HUUR APARTAMENTONAN 
Hues a haci J.R.M. un cantidad 
di pregunta y J.R.M. tabata blo bisa 
cu no ta berdad cu e tabata duna 
hospedahe na e damanan ilegal. El 
a bisa Hues cu tur e damanan a bin 
via aeropuerto, como turista y door 
cu no por paga hotel, nan a bay 
keda den e apartamentonan. 
Ta asina cu J.R.M. a firma 
un contract cu doño di e 6 
apartamento den Rembrandtstraat 
y 6 apartamento den B.v.d.Veen 
Zeppenveldtstraat, pa е  huur 
esakinan. Hues a puntra si J.R.M. 
tabata gana placa cu esaki. Segun 
J.R.M. cu e no tabata gana placa cu 
e huurmento sino pa cubri gastonan 
di coriente y awa. Pa luna e huur 
total ta 3500 florin segun J.R.M. 


DAMANAN DETENI PA 
PROSTITUCION ILEGAL 

Hues a mustra cu Polis a bisa cu a 
haya tip di Warda Nos Costa, cu tin 
prostitucion den apartamentonan 
na San Nicolas. Polis a bay haci 
investigacion na e apartamentonan 
riba 1 November 2022. A detene y 
interoga 4 dama. Hues a mustra 
cu e dama C.L. a declara cu e 
ta bin regularmente Aruba pa 
prostitucion y a paga 75 florin pa 
dia na J.R.M. pa un apartamento. 


Noticia di Corte 


FISCAL A EXIGI 2 ANA DI PRISON 
HOMBER ACUSA DI HUUR APARTAMENTO NA DAMANAN 


CU A HACI PROSTITUCION ILEGAL NA SAN NICOLAS 


E dama C.W. a declara cu el a bin 
Aruba como turista pa 3 dia na 
October 2022 y desde 24 October 
2022, e ta huur apartamento for di 
J.R.M. Promer di esey na Juni 2022 
tambe el a traha como prostituta. 
Segun J.R.M., e no tabata sa cu nan 
tabata traha como prostituta. Hues 
a sigui bisa cu e dama E.S.L., a bisa 
cu el a bin Aruba pa traha como 
prostituta. 

Hues a bisa cu Polis dia 28 Februari 

2023, a bolbe haci investigacion. 
A detene diferente dama. E dama 
A. a declara cu el a yega Aruba 7 
Februari 2023 pa 10 dia y tabata 
ilegal. El a bisa cu J.R.M. sa cu e 
tabata traha como prostituta. E 
dama J.C. a bisa cu e ta trahando 7 
afia caba den prostitucion. 
El a bin hunto cu A. y tabata 
comparti apartamento cu A. Segun 
J.R.M., ta e amigo di A. a bin huur 
apartamento. Hues a sigui bisa cu e 
dama H. a bisa cu e desde Januari 
2023 e tabata ilegal y tabata huur 
apartamento. El a bisa cu J.R.M. 
tabata sa cu e ta traha como 
prostituta. Tur e damanan aki a 
wordo deteni y saca for di Aruba. 
Huesalesa declaracion di mas dama 
cu a wordo deteni na September 
2022 na apartamentonan cu J.R.M. 
ta huur. 

Hues a bisa cu un asociacion di 
barnan na San Nicolas a reclama 
cu J.R.M. ta concurencia inhusto 
pa nan. Segun e asociacion, J.R.M. 
ta huur apartamento mas abao 
cu barnan ta huur cu e damanan. 
J.R.M. a bisa Hues cu e no tabata sa 
cu e damanan ta traha prostitucion. 
Hues a bisa cu en total, 13 dama 
ilegal a wordo deteni. 


FISCAL TA EXIGI 

Fiscal a bisa Hues cu e ta haya 
J.R.M. culpable di a  duna 
hospedahe na damanan ilegal cu 
tabata haci prostitucion ilegal. 


Fiscal a mustra cu tin diferente di e 
damanan a declara cu tabata paga 
75 florin pa dia pa apartamento cu 
J.R.M. tabata huur. Nan tabata haci 
prostitucion na e apartamentonan. 
Fiscal a sigui bisa cu tin di e 
damanan a declara cu nan mester 
keda paden sino J.R.M. lo yama 
Warda Nos Costa pa nan. Tin di e 
damanan a declara cu ta J.R.M. a 
bay busca nan na aeropuerto. Na 
opinion di Fiscal, J.R.M. tabata 
sa cu e damanan tabata haci 
prostitucion ilegal. 

Fiscal a bisa Hues cu e no ta kere 
cu J.R.M. no tabata sa di nada. 
Fiscal a lesa declaracion di varios 
di e damanan pa mustra cu nan 
tabata paga J.R.M. 75 florin pa 
dia y nan tabata haci prostitucion 
ilegal. Fiscal ta haya cu J.R.M. 
tabata haci ganashi. Na opinion di 
Fiscal, el a bira un costumber di 
J.R.M. pa huur apartamentonan 
cu damanan ilegal cu tabata haci 
prostitucion. Fiscal a mustra cu tin 
combersacionnan di WhatsApp, 
caminda J.R.M. tabata instrui e 
damanan kico nan mester bisa 
Inmigracion pa asina por drenta 
Aruba como turista y despues ta 
keda ilegal y traha prostitucion. 


Fiscal a tene cuenta cu ta promer 
biaha cu J.M.R. a cay sera. Fiscal ta 
haya cu mester manda un señal cu 
no ta permiti e tipo di prostitucion 
aki. Fiscal a exigi 24 luna di prison, 
di cual 12 luna ta condicional cu un 
tempo di prueba di 2 айа. 


ABOGADO 

Abogado mr. Zara a bisa Hues cu 
den e caso aki no por papia di cu 
J.R.M. lo a usa e damanan. El a pidi 
Hues pa tene cuenta, cu declaracion 
di e damanan no ta bisa e berdad. 
Na opinion di abogado, tur ta tira 
culpa riba J.R.M. Nan sa cu nan 
lo wordo saca for di Aruba y no ta 
worry kico lo pasa cu J.R.M., kende 
a wordo deteni pa un tempo. E 
abogado a sigui bisa cu e damanan 
aki a bin prepara Aruba y sa kico 
pa declara ora nan wordo deteni. 
Na opinion di mr. Zara, J.R.M. no a 
forza ningun di e damanan pa haci 
prostitucion. 


E unico cos cu el a haci tabata huur 
nan un apartamento y no tabatin 
intension di haci ganashi. 


E abogado ta haya cu mester 
declara J.R.M. liber di traficacion 
di hende. E abogado ta haya cu 
J.R.M. no tabata ofrece e damanan 
trabao di prostitucion. Mr. Zara a 
remarca cu Immigracion a screen y 
alaga e damanan pasa y no por bay 
exigi di J.R.M. cu e mester check si 
e damanan aki ta kedando ilegal. 
E abogado ta haya e exigencia di 
Fiscal demasiado halto. 


Hues a sera tratamento di e caso y a 
bisa cu e lo bay studia e caso y dia 4 
April 2024 lo tin sentencia. 

MINISTER ENDY CROES A BISHITA E CELEBRACION DI 
HIMNO Y BANDERA NA COLEGIO SANTA FAMIA 


ишити p n m n 


4 B I" ΓΒ 
Le, ! y^ 
t Bee P» 


TU 


Diahuebs 


mainta, 
Minister Endy Croes 
a bishita scol basico 


Colegio Santa Famia na 


Pos Chiquito den cuadro 
di nos dia nacional. Cu 
hopi alegria y entusiasmo 
e alumnonan tabata en 


espera di e dignatario. Na 
yegada cabesante di scol 
Sr. Sigfried Kelly, staf, 
alumno — y maestronan 
a duna e mandatario un 
bunita y caluroso bonbini. 
Sigui pa presentacion di 
un baile cultural presenta 
pa e alumnonan di klas 
5. Pa duna inicio oficial 
na e mainta festivo e 
alumnonan a canta nos 
himno Aruba, Dushi Tera 
y a hisa nos bandera. 
Minister Endy Croes a 
hiba palabra, unda cu el a 
conta un poco di e historia 
di nos himno y bandera 
pa asina inculca e amor 
patria y e importancia 
di e celebracion den nos 
muchanan. Despues di 


esaki, Minister Endy Croes 
a bishita e klasnan unda 
cu diferente instancia 
a duna presentacion di, 
entre otro, historia di 
Aruba, economia circular, 
agricultura, cabi orgel y 
weganan tipico pa asina 
educa e muchanan di e 
tradicion di nos pais. 


Sr. Sigfried Kelly, kende 
ta cabesante di e scol a 
expresa di ta contento y 
agradecido cu bishita di 
Minister Endy Croes na 
Colegio Santa Famia. E 
alumno — y maestronan a 
prepara un dia hopi special 
pa celebra 18 di maart. Un 
carousel di informacion na 
unda cu diferente instancia 


a duna presentacion di 
e historia y herencia di 
Aruba y e temanan cu ta 
di vital importancia di nos 
pais. E meta di e proyecto 
aki ta pa engrandece e 
balornan di nos isla. Na 
final di e bishita, Minister 
Endy Croes a ricibi un 
bunita obra di man titula: 
Timon di  Enseíiansa, 
traha pa e hoben Amanda 
Ospina Chacón. 

Por ultimo, Minister 
Endy Croes ta gradici e 
scol pa un mainta ameno 
y ta felicita nan cu un 
bunita programa. Alabes 
e mandatario ta invita 
Pueblo di Aruba pa hunto 
ban celebra e Dia di Himno 
y Bandera en grande. 


SSH... 

FELIZ DIA DI HIMNO 
Y BANDERA. 

Dia di Himno 7 Candera 

Prome Minister Evelyn 
Wever-Croes: 


CMO TA ATENDIENDO 
CU KEHONAN RICIBI 
DI HABITANTENAN DI yi 
SERO TIJSHI JR 
Investigacion ta andando ez c lesea Aruba L 


Dia di Himno y Bande 


/icio- ta cont n. 3.19 di 


765, din di Ома y „ЖҮ A " uba! 


En conexion cu Dia di Himno y Bandera 
nos lo ta cera henter dia ariba: 
Dialuna 18 di maart 2024 


Desde cu habitantenan y vecindario di Sero Tijshi a entrega 

varios keho cerca Prome Minister Evelyn Wever-Croes, 
tumando cada keho y preocupacion di ciudadanonan na 
serio, Prome Minister a instrui Crisis Management Office 
(CMO) pa cuminsa cu un investigacion di inmediato. 


Ya pa algun tempo caba, CMO a cuminsa cu e 
investigacion y a reuni cu e habitantenan y a scucha tur 
nan preocupacion di e situacion cu lo ta strobando y causa 
daño especialmente door di e holor malo. 


Den nomber di Prome Minister di Aruba, CMO ta 
atendiendo e situacion aki cu actualmente ainda ta bou 
di investigacion. Proximamente, CMO lo tin resultado 
cla di e investigacion pa asina sigui cu e procedura 
corespondiente. Den caso di emergencia por yama libremente nos Storingsdienst na 523-7147. 

+ & Onderzoek 


Departamento di Labor y Investigacion 


ORARIO PA ATENDE 
PUBLICO DIABIERNA 
15 DI MAART 2024 


Departamento di Labor y Investigacion ta participa na 
tur cliente cu riba diabierna 15 di maart 2024 nos lo ta 
cera pa publico di 12:00'or di merdia en conexion cu Exposicion *Visualisando 
reunion di personal. 3 , ; 
n Dicho, Proverbio y Expresion" 
Departamento di Conflicto lo atende publico te cu р 
— ο---, " Orario : 11 AM pa 1 PM 
11:00'ог di mainta riba e dia aki. 
Nos ta pidi disculpa si esaki por trece cualquier 
inconvenencia. 


Luga: UNOCA, Stadionweg 21 


Director suplente, 
Sr. A. Lee Riviears 


UTILITIES ARUBA” 

Premio Cultural Playa Pabao otorga na: 


Sr Hector (Chichi) Perez 

Playa Pabao -- Dialuna 18 
di maart, directiva di Cen- 
tro di Bario Playa Pabao ta 
organisa su tradicional ac- 
tividad *un atardi cultural 
den bario", E actividad aki 
ta cuminsa 120r pm ра 
6'or pm. Lo tin presenta- 
cion di difirente grupo di 
baile hubenil, solistanan, 
baile di sinta bou di direc- 
cion di Lia Lopez y poeta- 
nan. Bar y cushina lo ta 
bon sorti. Durante e ac- 
tividad aki ta bay honra sr 
Hector “Chichi” Perez pa 
su participacion den e de- 
porte di judo y tanchi Lia 
Lopez pa tur loke ela hasi 
pa tene nos cultura bibo. 


Aki ta sigi e Curriculum 
Vitae di Hector (Chichi) 
Perez 

Nomber: Hector Perez, 
mihor conoci como Chichi 
Perez. 

Naci na Sto. Domingo dia 
13 di November 1939. 

A yega Aruba cu 6 aña y a 
sigui su estudio na Aruba. 
E ta casa y etin tres yiu. 
Hector a cuminsa hasi 
e deporte di judo na un 
edad hoben y a obtene e 
grado di Derde Dan Black 
Belt den judo. 

Hector a duna les di judo 
durante 35 айа, entre otro 
na Centro di Bario Playa 
Pabao. Den e deporte di 


judo Hector a representa 
Aruba como coach y alaves 
sportmasseur na e wega- 
nan olimpico di Seoul na 
Corea den aña 1988. 

Sr Perez a bira referee 
International di judo y a 
fungi den diferente com- 
petencia internacional 
manera weganan Pana- 
mericano, Sur Americano 
y Centro Americano y den 
Caribe durante aña 1988 
pa 2003. Paisnan cu e la 
funciona como referee ta 
Canada, Merca, Ecuador, 
Colombia, Venezuela, Ar- 
gentina, Brazil, Cuba, Sto. 
Domingo, Curacao y Bo- 
naire. 

Hermana Isla di Bonaire 
a dune un reconocemento 
pa stimula y yuda engran- 
dece e deporte di judo na 
Bonaire y e relacion di 
judo entre e islanan di 
Aruba, Curacao y Bonaire. 
Aruba Sports Award a 
condecora Hector Perez 
como official di afia den 
aña1994. 

Hector Perez tambe ta 
un musico y ta acompaña 
cu su guitara y canta den 
Coro La Escala for di aña 
1987.Actualmente e ta e 
director di Coro La Es- 
cala y ta mantene su mes 
ocupa dunando presen- 
tacionnan pro deo na e 
casnan di nos grandinan 
manera Maristella, Saba 
SN, St. MIchael Paviljoen, 
Cas Marie, Cas Mariazul, 
Favi, Hospital y Centro di 
Barionan. 

Su ultimo actuacion taba- 
ta e siman aki na Saba SN 
y na Cas Marie. 


TENE 
250505 MIMPE 
Buses 


cu celebrac l 
di Dia di Him 
y Bandera! 

Celebracion di nos Himno y Bandera 
na Centro di Bario Savaneta 


Dia 18 di maart Centro di 
Bario Savaneta lo tin su 
actividad anual разїпа 
celebra nos dia nacional, 
dia di nos Himno y Ban- 
dera. 

E actividad ta cuminsa 
120r di merdia te cu 6or 
di atardi, cu entreteni- 
mento pa Tipico Pegasaya, 
Tipico Folklore Nos Her- 
encia, Daniel y su Coco 
Loco Band, Caha di Orgel 
Mi Dulcita y gruponan di 
baile cu lo deleita esnan 
presente. 


Ademas lo tin weganan 


popular pa grandi y chiki- 


to organisa conhunta- 
mente cu Spel Zonder 
Grenzen cu semper ta 
trece e ambiente competi- 
tivo y animacion. Y un 
mini bazaar cu cos dushi, 
acesorios y artesania. Nos 
bar y cushina tambe lo ta 
bon surti. E cushina lo 
tin dushi cuminda crioyo, 
entre otro, bacalao, carni 
stoba, sopi carni y mucho 
mas. 


Meta di e actividad ta pa 
promove semper nos cul- 
tura y tradicionnan como 


tambe recauda fondo pa 
por inverti den e edificio 


wv 
αμ κ κκ ур 

y veld deportivo di Cen- 
tro di Bario Savaneta. Nos 
ta invita un y tur pa pasa 
bishita nos dialuna 18 di 
maart. Bin pasa un rato 
ameno den compania di 
bo famia y amistadnan. 


Like e pagina di Facebook 


di Centro di Bario Sava- 
neta y keda al tanto di e 


diferente actividadnan 
cu Centro di Bario Sa- 
vaneta ta ofrece durante 
afia na henter e comuni- 
dad di Aruba, en particu- 
lar esnan di Savaneta y 
bisindario. 


ndera 


En conexion cu celebracion di 
Himno y Bandera nos oficina lo ta 


cera: 


Dialuna, 18 di maart 2024 


Nos lo ta habri bek pa brinda bo 
servicio durante nos orario regular: 


Diamars, 19 di maart 2024 


APFA ta crea awe balor pa mañan 

DIA DI HIMNO Y BANDERA 2024 


' HISANDO E BANDERA MAS GRANDI DI ARUBA 


17 maart 2024 | 11pm - 1am 


Entretenimento | Cuminda | Bar Bon Surti 


Un da pe а e union Е nos pueblo! 


№ 


MOVIMIENTO ELECTORAL DI PUEBLO {} mepofficial (9) mep.aruba 


Fan 7» 
DIABIERNA 15 MAART 2024 νι; 16’ ΡΑΩ. 13 


Endy Croes 

Terrance Ras di AVP 


MEP ta neglisha 
proyecto di AVP pa 


castiga San Nicolaas 


Gobierno y tur politico tin 
cu tene pueblo den nan 
curason, mno solamente 
durante di campaña pero 
tambe ora cu ta den gobi- 
erno, ya cu no ta pa mo- 
tibo cu ta un gobierno di 
AVP a construi e Lago 
Heights Hill Park, awor cu 
tin otro gobierno di MEP, 


tin cu laga e centro aki bay 
perdi. 


"Tur hende cu para ban- 
da di loke tabata e parke 
unico aki, por ripara con 
peligroso autonan ta pasa 
cerca di e parce aki, cre- 
ando hopi peliger pa esun- 
nan cu ta cana rond di e 
parke aki. 


“O «ία, dushi tera, 


nos baranea tan stima 


Gobierno ya no tin wowo 
habri pa pariba di brug 
pero sin tin excelente 
parkenan bon mantene 
pabou di brug y e ora nos 
tin cu puntra si e parti aki 
di Aruba no ta conta anto 
pa gobierno? 


Recientemente tin auto a 
pasa ranca e cura, otro a 


NCS amor P abe t asina grandi 


” 


cun tin nada pa kibre?” 

pasa dor di e parke y fuera 
di cosnan aki, e parke ta 
cubri cu cantidad di yerba 
cu tambe ta forma peli- 
ger pa esunnan cu ta bin 
bishita e luga pa pasa mo- 
mentonan agradabel y dis- 
trae nan mes pero manera 
e luga aki ta, manera cu 
gobierno a laga esaki bay 
perdi ultimo seis aña, no 
ta aceptabel. 


No ta cuestion cu si ta 
proyecto di AVP of MEP 
pero e cosnan aki ta nos 
como ciudadano ta paga 
pa e cosnan aki y nos tin 
derecho di pidi gobierno 
pa mantene e sitionan aki 
ya cu nan ta di suma im- 
portancia pa formacion 
di nos comunidad, forma- 
cion di nos yiunan," Ter- 
rance Ras a trece dilanti. 

MINISTER ENDY CROES TA DI- 
VULGA RIBA ALGUN DESAROYO 
DI E PROYECTO DI RENOBACION 

DI PALO MARGA 


ORANJESTAD: Reciente- 
mente, Minister di Ense- 
ñansa di Deporte Endy 
Croes a divulga riba algun 
desaroyo di e proyecto de- 
portivo di Palo Marga In- 
ternational Raceway Park. 
Manera ta conoci, pa mas 
di 10 aña Palo Marga πο a 
haya atencion di e gobier- 
nonan anterior y no tabata 
den un condicion adecua. 
Despues di evalua e nece- 
sidadnan cu tabatin den 
Palo Marga, desde aña 
2023 a inicia cu e prome 
fase di e proyecto di reno- 
bacion di Palo Marga. Pa e 
prome fase di renobacion 
a aloca 26 poste di luz, in- 
stala cabel di coriente y a 
construi un baki di santo 
na e final di pista, cual ta 
pa evita cualkier desgracia 


den caso cu break di auto 
faya. A inverti den luz ul- 
tramoderno LED light di 
marca Philips. Den e luna 
di juli di aña pasa a con- 
cretisa e prome fase aki, 
unda a cende e luznan di 
Palo Marga cu ta ilumina 
e pista desde inicio te na 
final di e pista. Esaki sigur 
ta brinda e coredonan 
siguridad, mirando cu 
nan tin un miho bista di e 
pista. E mandatario di De- 
porte a haci un promesa 
di sigui cu e di dos fase di 
renobacion di Palo Marga, 
cual ta pa renoba e pista 
completo di Palo Marga pa 
cumpli cu e standardnan 
internacional. Pa esaki, a 
trece Sr. Kurt Johnson di 
Total Venue Concepts, un 
profesional den e prepara- 


CHAPI Y VERF 
HANDY MAN 


Nos ta haci tur sorto di chapi 
y verf cas, edificio, school. 
Nos ta tira sushi afo. 


Cel: 561-1397 


cion di pista di “drag rac- 
ing" na Merca. Sr. Johnson 
a bishita Aruba na final di 
айа 2022, pa evalua kico 
tur mester haci pa e pista 
di Palo Marga wordo cer- 
tifica. Sr. Johnson den su 
carera a atende cu varios 
pista di drag race rond 
mundo y tin conocemen- 
to y experticio amplio pa 
evalua, midi, bora, analisa 
pista y duna un rapport 
final. Aña pasa Sr. John- 
son a traha un rapport di 
e pista di Palo Marga y a 
presenta tres (3) opcion 
den su rapport. Durante 
un reunion, Minister Endy 
Croes hunto cu Arubaanse 
Wegenbouw Maatschappij 
(AW M) y Dienst Openbare 
Werken (DOW) a discuti 


riba e topico aki pa mira 
cua di e opcionnan aki ta 
factibel. Na final di e re- 
union, a conclui cu actu- 
almente no tin tur e ekip- 
onan necesario na Aruba 
pa cumpli cu e standard- 
nan internacional. Sinem- 
bargo, a traves di e contac- 
tonan di Sr. Kurt Johnson 
a ricibi un oferta adicional 
pa complimenta e proyec- 
to aki. Durante e prome si- 
man di april, Sr. Johnson 
y su team lo yega Aruba cu 
ekiponan di Merca pa guia 
AWM y DOW. Ademas di 
esaki, AWM lo trece un 
experto di Hulanda pa 
concretisa riba nivel di 
millimeter con nan lo ba- 
sha e pista. Sr. Johnson 
a propone pa uza un mix 
special pa e pista, esta 
"race quality asphalt". E 
materialnan a yega Aruba 
caba pa inicia cu e tra- 
bou na comienso di april. 
Ta planifica pa termina e 
proyecto di renobacion di 
e pista di Palo Marga na 
final di mei. Pues, tin hopi 
energia y trabou hinca 
den Palo Marga desde aña 


Horacio Oduber 


HOSPITAL 


2023. Desde Bureau di 
Minister di Deporte Endy 
Croes a keda monitorea, 
trek y guia e proyecto aki. 
A percura continuamente 
pa e fondonan yega pa 
realisa e proyecto di Palo 
Marga, pa cumpli cu e 
condicionnan internacio- 
nal y tin un pista certifica 
pa e proximo 15 añanan. 
Cu esaki Gobierno di Aru- 
ba ta percura pa brinda 
esnan cu ta practica e de- 
porte di drag race siguri- 
dad. Minister Endy Croes 
ta gradici DOW, AWM, 
directiva di Palo Marga, 
Ministerio di Deporte, tur 
stakeholder y team di pro- 
fesional di Merca cu a bin 
cu un plan strategico pa 
hunto cristalisa e proyecto 
aki. Finalmente, e manda- 
tario di Deporte ta desea 
tur coredo hopi exito cu 
e logro aki. “Τα nos com- 
promiso pa contribui den 
e desaroyo di deporte di 
Aruba y Gobierno di Aru- 
ba ta invertiendo den de- 
porte pa bienestar di tur 
deportista", Minister Endy 
Croes a conclui. 


HUNTO PA UN ARUBA! 


FELIZ DIA DI 


Himno Uy Bandera! 


NOS SEMPER T'EY! 

Pastoral Hubenil Aruba 
cu Caminda di Cruz pa 


Den e temporada di cu- 
aresma aki, Pastoral 
Hubenil Aruba (PHA) ta 
organisando un Caminda 
di Cruz diferente pa e ho- 
bennan di pastoral hube- 
nil di e diferente paroki- 
anan y muy en especial 
pa nos hubentud en gen- 
eral y familiarnan. 

E Caminda di Cruz cu tin 
como titulo “Ban Cana cu 


hubentud 


Hesus" ta tuma luga den 
nos medio ambiente y ta 
pa e hobennan reflexiona 
riba e pasion y morto di 
Hesus, kende a entrega su 
bida pa salba nos. 

E Caminda di Cruz ta 
tuma luga diasabra dia 23 
di maart. 

Ta topa 6:00 am na e 
parkinglot di e Santana 
di Sabana Basora, di ey- 


Cu tristesa na nos curason, 


nan ta bay cana den e 
diferente areanan di na- 
turaleza y tin un duracion 
di mas of menos un ora y 
mey. 

Directiva di PHA ta pidi 
esnan cu ta bin participa 
pa yega na tempo, trece 
un fox (flashlight), un ter- 
mo cu awa y keds comodo 
na pia. 

Nos ta warda bo! 


Avondhavo/-vwo Aruba ta anuncia fayecimento di 


SR. BIBIANO PAULINO 
GRIES 


* 2 december 1940 
T 10 maart 2024 


Tata di nos kerido « 


Ralph Croes 


1 13 
er a extende paiabranan 


di profundo condolencia na hente: 

Cu Sr. B 

Un caminda di cruz diferente, 
^ chem mos saec io arabic 
Roflexicna riba porian y morto di ¿osas, 


LII bide pa rios тиз crues, 


Gradicimento y Invitacion 


Na nomber di su yuinan, Anthony, Angelo y 
Andy Kirchner, kiera gradici tur esnan 
cu na un manera of otro a duna nan sosten, 
consuelo y forsa 
durante e tempo dificil cu e fayecimento y en- 
tiero 
di nos defunto stima: 


Glenda Helena Goeloe 


Boso muestra di atencion ta di hopi aprecio y 
un gran sosten pa nos. Un danki na un y tur cu 
a manda carchi, krans, whatsapp, email y a hasi 

yamada nan telefonico. 
Boso muestra di atenshon tabata un gran con- 
suelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio 
di Misa na misa Santa Filomena na Paradera; 


Diasabra 16 di maart pa 7 pm. 


Boso presencia ta altamente aprecia. 


